open-index/open-wikipedia-markdown huggingface dataset:
రవిప్రకాష్

**రవిప్రకాష్** ఒక సినీ నటుడు. తెలుగు, తమిళ, కన్నడ భాషల్లో సుమారు 125 కి పైగా చిత్రాల్లో నటించాడు. ముందుగా వైద్యవిద్యనభ్యసించి తర్వాత ఉషాకిరణ్ మూవీస్ నిర్మించిన శుభవేళ అనే చిత్రంలో కథానాయకుడిగా తన నట ప్రస్థానాన్ని ప్రారంభించాడు. తర్వాత ఎక్కువగా సహాయ పాత్రల్లో నటించాడు. ముఖ్యంగా రవిప్రకాష్ ఘర్షణ, అతడు, వేదం సినిమాల్లో పోషించిన పోలీసు ఆఫీసరు పాత్రలతో ప్రేక్షకులకు చేరువయ్యాడు. తమిళంలో *వానం*, *పయనం*, *మాట్రాన్* లాంటి సినిమాల్లో నటించాడు.

## వ్యక్తిగత విశేషాలు
రవిప్రకాష్ అసలు పేరు దుగ్గిరాల రవి. స్వస్థలం విజయవాడ. తండ్రి జిల్లా కోర్టులో పనిచేసేవాడు. తర్వాత విశాఖపట్నంలోనే వ్యాపారస్తుడిగా స్థిరపడ్డారు. తల్లి గృహిణి. ప్రాథమిక విద్య నుంచి పీజీ దాకా విశాఖపట్నంలో చదువుకున్నాడు. సామాజిక సేవ స్ఫూర్తితో వైద్యవిద్య చదవాలనుకున్నాడు. 2000 లో ఎం. బి. బి. ఎస్ పూర్తయింది. చదివే సమయంలో స్నేహితుల సలహా మేరకు నట శిక్షకుడు సత్యానంద్ దగ్గర శిక్షణ తీసుకున్నాడు. వైద్యవృత్తిలోకి రాకమునుపే సరదాగా సినిమాల్లో అవకాశం కోసం ఫోటోలు పంపించాడు. సినిమా అవకాశం రావడంతో ఆ రంగంలోకి ప్రవేశించాడు. 

ఈయనకు ఒక అక్క. ఆమె అమెరికాలో నివసిస్తోంది. ఇతని భార్య, ఆమె కుటుంబం మొత్తం వృత్తిరీత్యా వైద్యులే.వీరికి ఒక బాబు.

## కెరీర్
2000లో రమణ దర్శకత్వంలో ఉషాకిరణ్ మూవీస్ నిర్మించిన శుభవేళ అనే చిత్రంలో కథానాయకుడిగా తన నట ప్రస్థానాన్ని ప్రారంభించాడు. రమణ, దర్శకుడు తేజ స్నేహితుడు కావడంతో ఈ సినిమా నిర్మాణంలో ఆయనే కీలక పాత్ర పోషించారు. ఈ సినిమాలో సిబ్బంది పొరపాటు వల్ల పత్రికలకు ఇచ్చిన ఇంటర్వ్యూ వల్ల రవికాంత్ అనే పేరుతో అచ్చైంది. తర్వాత రవిప్రకాష్ అని పేరు మార్చుకున్నాడు. అయితే ఈ సినిమా ఆశించినంతగా ఆడలేదు. తర్వాత హైదరాబాదులో గాంధీ ఆసుపత్రిలో రెండు సంవత్సరాలు హౌస్ సర్జన్ చేయడం కోసం గ్యాప్ తీసుకున్నాడు. పెద్దగా శిక్షణ లేకుండా మొదటి సినిమా నటించడం వల్ల నటనలో మరిన్ని మెలకువలు తెలుసుకోవడం కోసం మరోసారి పలు విభాగాల్లో శిక్షణ పొంది తన నైపుణ్యాలు మెరుగుపరుచుకున్నాడు. 2002 లో జయంత్ సి. పరాన్జీ దర్శకత్వంలో వచ్చిన ఈశ్వర్, వై. వి. ఎస్. చౌదరి దర్శకత్వంలో నందమూరి హరికృష్ణ కథానాయకుడిగా వచ్చిన సీతయ్య సినిమాల్లో చెప్పుకోదగ్గ పాత్రలు పోషించాడు. 2004 లో తమిళ దర్శకుడు గౌతం మీనన్ దర్శకత్వంలో వెంకటేష్ కథానాయకుడిగా తమిళ రీమేక్ చిత్రం ఘర్షణలో అతను పోషించిన పోలీసు ఆఫీసరు పాత్ర అతనికి మంచి గుర్తింపునిచ్చింది. తర్వాత అలాంటి పాత్రలు చాలా నటించాడు. 2005 లో త్రివిక్రమ్ శ్రీనివాస్ దర్శకత్వంలో వచ్చిన అతడు సినిమాలో రవి ప్రకాష్ పోషించిన సి.బి.ఐ ఆఫీసరు పాత్ర కూడా అతనికి గుర్తింపు తెచ్చిపెట్టింది.

2010 లో క్రిష్ దర్శకత్వంలో వచ్చిన వేదం సినిమాలో కూడా పోలీసు అధికారి పాత్ర పోషించాడు. ముస్లింలందరినీ ఒకే గాటనకట్టి అనుమానించి చివరికి మానవత్వమే గొప్ప అని తెలుసుకునే పాత్ర. 

## సినిమాలు
thumb|తెలంగాణ ప్రభుత్వ భాషా సాంస్కృతిక శాఖ & దాక్షిణాత్య ఆర్ట్స్ అకాడమి సంయుక్త సమర్పణలో ప్రతాప రుద్రమ మొదటి భాగం నాటకం గురించి మాట్లాడుతున్న రవిప్రకాశ్ (చిత్రంలో ఉత్తేజ్, మామిడి హరికృష్ణ, వెంకట్ గోవాడ, ఎస్వీ సత్యనారాయణ తదితరులు)

### తెలుగు సినిమాలు

### తమిళ చిత్రాలు

### ఇతర భాషా చిత్రాలు

### టెలివిజన్

## మూలాలు

## బయటి లింకులు

వర్గం:తెలుగు సినిమా నటులు
వర్గం:కృష్ణా జిల్లా సినిమా నటులు
మా ఆవిడమీదొట్టు - మీ ఆవిడ చాలా మంచిది

**మా ఆవిడమీదొట్టు - మీ ఆవిడ చాలా మంచిది** 2001, ఫిబ్రవరి 2న విడుదలైన తెలుగు చలనచిత్రం. ఇవివి సత్యనారాయణ దర్శకత్వంలో శ్రీకాంత్, వడ్డే నవీన్, రాశి, లయ, ప్రకాష్ రాజ్, కోట శ్రీనివాసరావు, చలపతిరావు, నర్రా వెంకటేశ్వర రావు, బ్రహ్మానందం, ఎల్బీ శ్రీరాం, ఎమ్మెస్ నారాయణ, మల్లికార్జునరావు, ఆహుతి ప్రసాద్ తదితరులు ముఖ్యపాత్రలలో నటించగా, శ్రీనివాసమూర్తి సంగీతం అందించారు.

## నటవర్గం .

* శ్రీకాంత్
* వడ్డే నవీన్
* రాశి
* లయ
* ప్రకాష్ రాజ్
* కోట శ్రీనివాసరావు
* బ్రహ్మానందం
* ఎల్బీ శ్రీరాం
* ఎమ్మెస్ నారాయణ
* మల్లికార్జునరావు
* చలపతిరావు
* నర్రా వెంకటేశ్వర రావు
* ఆహుతి ప్రసాద్
* అపూర్వ 
* జోగి నాయుడు
* కృష్ణంరాజు
* జనార్ధన మహర్షి
* ముక్కురాజు
* నామాల మూర్తి
* ఢిల్లీ రాజేశ్వరి
* శోభారాణి 
* కామ్య పంజాబీ

## పాటల జాబితా
* దర్శకత్వం: ఇవివి సత్యనారాయణ
* నిర్మాత: ఇవివి సత్యనారాయణ
* రచన: ఇవివి సత్యనారాయణ (కథ), జనార్ధన మహర్షి (మాటలు)
* సంగీతం: శ్రీనివాసమూర్తి
* నిర్మాణ సంస్థ: ఇవివి సినిమా

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:లయ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:2001 తెలుగు సినిమాలు
వర్గం:శ్రీకాంత్ నటించిన సినిమాలు
వర్గం:ఇ.వి.వి.సత్యనారాయణ దర్శకత్వం వహించిన సినిమాలు
వర్గం:వడ్డే నవీన్ నటించిన సినిమాలు
వర్గం:రాశి (నటి) నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:చలపతి రావు నటించిన సినిమాలు
వర్గం:ఆహుతి ప్రసాద్ నటించిన సినిమాలు
రవన్న

**రవన్న** 2000, మార్చి 3న విడుదలైన తెలుగు చలనచిత్రం. బి. గోపాల్ దర్శకత్వంలో రాజశేఖర్, కృష్ణ, సౌందర్య, సంఘవి, నర్రా వెంకటేశ్వర రావు, తదితరులు ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.

## నటవర్గం
* రాజశేఖర్
* కృష్ణ
* సౌందర్య
* సంఘవి
* నర్రా వెంకటేశ్వర రావు
* ఎమ్మెస్ నారాయణ,
* కళ్ళు చిదంబరం
* వేణుమాధవ్
* మల్లికార్జునరావు

## సాంకేతికవర్గం
* దర్శకత్వం: బి. గోపాల్
* నిర్మాత: మాగంటి గోపినాథ్
* రచన: పోసాని కృష్ణమురళి
* సంగీతం: ఎస్. ఎ. రాజ్‌కుమార్

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:బి. గోపాల్ దర్శకత్వం వహించిన సినిమాలు
వర్గం:రాజశేఖర్ నటించిన సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:సౌందర్య నటించిన సినిమాలు
వర్గం:2000 తెలుగు సినిమాలు
వర్గం:సంఘవి నటించిన సినిమాలు
ఎవరే అతగాడు

**ఎవరే అతగాడు** 2003, జనవరి 11న విడుదలైన తెలుగు చలనచిత్రం. భానుప్రసాద్ దర్శకత్వంలో వల్లభ, ప్రియమణి, జయ సీల్, కె. విశ్వనాథ్, బ్రహ్మానందం, కొండవలస లక్ష్మణరావు, సునీల్, అనంత్ తదితరులు ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు. ప్రముఖ నిర్మాత కె. ఎస్. రామారావు కుమారుడైన వల్లభకి, కథానాయిక ప్రియమణికి ఇది మొదటి సినిమా.

## నటవర్గం
* వల్లభ
* ప్రియమణి
* జయ సీల్
* కె. విశ్వనాథ్
* బ్రహ్మానందం
* కొండవలస లక్ష్మణరావు
* సునీల్
* అనంత్

## పాటల జాబితా.
సీతారాముల కళ్యాణం, రచన. వేటూరి సుందర రామమూర్తి గానం. ఎం ఎం కీరవాణి, కల్పన

ప్రేమ ఎంత గొప్పది , రచన: వేటూరి సుందర రామమూర్తి గానం.కె కె , గంగ సితరసు

నాతిచరామి , రచన:వేటూరి సుందర రామమూర్తి ,గానం.ఎస్ పి బాలసుబ్రహ్మణ్యం, కె ఎస్ చిత్ర

ఈ జగమే ఒక ఆకాశం , రచన: వేటూరి సుందర రామమూర్తి , గానం.ఎస్ పి . చరణ్

ఎవరమ్మా , అతగాడు , రచన :వేటూరి సుందర రామమూర్తి ,గానం.ఎస్ పి చరణ్ , శ్రీ వర్ధిని

పెళ్ళికొడకా , రచన:వేటూరి సుందర రామమూర్తి, గానం.శ్రీవర్థిని , కార్తీక్.

వాన వాన, రచన: వేటూరి సుందర రామమూర్తి, గానం.టిప్పు, కల్పన.

## సాంకేతికవర్గం.
* దర్శకత్వం: భానుప్రసాద్
* నిర్మాత: కిరణ్
* రచన: బలభద్రపాత్రుని రమణి (కథ), మరుధూరి రాజా (మాటలు)
* సంగీతం: ఎమ్.ఎమ్. కీరవాణి
* ఛాయాగ్రహణం: రమేష్

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ప్రియమణి నటించిన సినిమాలు
వర్గం:ఎమ్.ఎమ్. కీరవాణి సంగీతం అందించిన సినిమాలు
వర్గం:కె. విశ్వనాధ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:సునీల్ నటించిన సినిమాలు
వర్గం:2003 తెలుగు సినిమాలు
వైద్యుల చంద్రశేఖరం

**వైద్యుల చంద్రశేఖరం** ప్రముఖ రంగస్థల నటుడు, నాటకాలలో హాస్య పాత్రలను పోషించాడు. ఇతడు ఏకపాత్రాభినయ ప్రక్రియలో ఎన్నో ప్రయోగాలు చేశాడు.
## జీవిత విశేషాలు
ఇతడు 1904, నవంబరు 10న నెల్లూరులో వైద్యుల సుబ్బారావు, సీతాబాయి దంపతులకు జన్మించాడు.  ఇతడు నెల్లూరులోని వి.ఆర్.పాఠశాలలో చదువుతున్నప్పుడు పి.ఎన్.రామస్వామి అయ్యర్ అనే ఆంగ్ల ఉపాధ్యాయుడు షేక్‌స్పియర్ సాహిత్యాన్ని ఆ పాత్రలలో ఒదిగిపోయి అభినయిస్తూ బోధించే తీరు ఇతడిని బాగా ఆకట్టుకుంది. ఆ ఉపాధ్యాయుని ప్రభావంతో ఇతడు నటనారంగం వైపు ఆకర్షితుడైనాడు. ఇతని భార్య పేరు శకుంతలాబాయి. ప్రముఖ సినీ నేపథ్య గాయని ఎస్.జానకి ఇతని పెద్ద కోడలు.

## నాటకరంగం
### తొలి దశ
ఇతడు 1924లో విద్యార్థి దశలో ఉన్నప్పుడు నెల్లూరులోని ఔత్సాహిక నాటక కళాకారుల బృందంతో కలిసి పౌరాణిక నాటకాలు ప్రదర్శించాడు. ఈ నాటకాలలో ఇతడు ధరించిన పాత్రలన్నీ స్త్రీ పాత్రలు. తరువాత తన మిత్రులతో కలిసి సాంఘిక ఇతివృత్తాలున్న చిన్న చిన్న నాటికలను ప్రదర్శించేవాడు. పౌరాణిక నాటకాలలో స్త్రీ పాత్రలు ధరించిన నేపథ్యంలో ఇతనికి షేక్‌స్పియర్ నాటకాలలో కూడా స్త్రీపాత్రలు ధరించే అవకాశం లభించింది. కింగ్ లియర్, మర్చెంట్ ఆఫ్ వెనీస్, మాక్‌బెత్, ఒథెల్లో నాటకాలలో ఇతడు నటించాడు. ఇతని వాచకం ఇంగ్లీష్ జాతీయుల ఉచ్చారణతో పోటీ పడేది. 
### ఏకపాత్రలు, బహువేషధారణ
ఒకవైపు ఇతడు నాటకాలలో నటిస్తూనే ఏకపాత్ర ప్రక్రియవైపు దృష్టిని సారించాడు. ఇది ఇతని రంగస్థల జీవితంలో పెద్ద మార్పు. ఈ ప్రక్రియనుండి ఇతడు బహురూపధారణ అనే ప్రక్రియకు శ్రీకారం చుట్టాడు. దాదాపు 90 రూపాలను ఒకే ప్రదర్శనలో ఒకే వేదికపై ప్రదర్శించేవాడు. కొత్త వేషం కోసం తెరవెనుకకు వెళ్లేవాడు కాదు. వేదిక మీదే ఏర్పాటు చేసుకున్న టేబుల్ ఇతని గ్రీన్‌రూమ్‌ అయిపోతుంది. దాని మీదే మేకప్ సామాగ్రి ఉంచుకునే వాడు. అప్పటికే ఉన్న వేషం తాలూకు మేకప్‌ను కొద్దిగా మార్చుకుని కేవలం మూడు నిమిషాలలో ఐదారు రూపాలను ప్రదర్శించేవాడు. ఇతడు వేసుకునే వేషాలన్నీ ప్రపంచ ప్రఖ్యాతులైన వారివే. ఇతడు వేసిన వేషాలలో జవహర్‌లాల్ నెహ్రూ, బి.డి.జెట్టి, మహాత్మా గాంధీ, ఒమర్ ముఖ్తార్, టంగుటూరి ప్రకాశం, అడాల్ఫ్ హిట్లర్, ఇందిరా గాంధీ, అబుల్ కలాం ఆజాద్, అరవింద్ ఘోష్, రామకృష్ణ పరమహంస, చంద్రశేఖర సరస్వతి, జయేంద్ర సరస్వతి, రమణ మహర్షి, త్యాగరాజు, సర్వేపల్లి రాధాకృష్ణన్, జాకిర్ హుసేన్, ఫక్రుద్దీన్ అలీ అహ్మద్, అబ్రహాం లింకన్, లెనిన్, ఆల్బర్ట్ ఐన్‌స్టీన్, రవీంద్రనాథ్ టాగూర్, షేక్‌స్పియర్, జార్జి బెర్నార్డ్ షా, మదర్ థెరెసా వంటివి ఎన్నో ఉన్నాయి.
### రచనలు
ఇతడు నటన, రంగస్థల నిర్వహణ, ఆహార్యం వంటి అంశాల మీద పుస్తకాలు వ్రాశాడు. వాటికి "నాటక భగవద్గీత", "నాటక గీతాంజలి", "నాటకోపనిషత్" వంటి పేర్లను పెట్టాడు. రంగజ్యోతి అనే పేరుతో 15 సంవత్సరాలు ఒక పత్రికను నడిపాడు. 1949 లో తిక్కవరపు రామిరెడ్డి ఇతనిని Rs116\లతో సన్మానించాడు.

## గుర్తింపు
1953, 1967 సంవత్సరాలలో చైనా, రష్యాలలో పర్యటించిన భారత కళాకారుల బృందానికి భారత సాంస్కృతిక రాయబారి హోదాలో నాయకత్వం వహించాడు.
## మరణం
ఇతడు 1996, మే 29వ తేదీన మరణించాడు.
## మూలాలు

వర్గం:నటులు
వర్గం:1904 జననాలు
వర్గం:1996 మరణాలు
వర్గం:నెల్లూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
వి. రామచంద్రరావు

**వి. రామచంద్రరావు** (1926 - 1974) భారతీయ సినిమా దర్శకుడు, నిర్మాత, రచయిత.

## జననం - విద్యాభ్యాసం
రామచంద్రరావు 1926, మార్చి 13న తూర్పు గోదావరి జిల్లా, లక్ష్మీ పోలవరంలో జన్మించాడు. కాకినాడ, చెన్నైలలో చదవుకున్నాడు.

## సినిరంగ ప్రస్థానం
తాపీ చాణక్య సూచనమేరకు సినీరంగానికి వచ్చిన రామచంద్రరావు రోజులు మారాయి చిత్రానికి సహాయ దర్శకుడిగా పనిచేశాడు. ఘట్టమనేని కృష్ణ కథానాయకుడిగా నటించిన మరపురాని కథ చిత్రంతో దర్శకుడిగా మారాడు. అప్పటినుండి కృష్ణతో అనుబంధం ఏర్పడింది. తను దర్శకత్వం వహించిన 17 చిత్రాలలో 11 చిత్రాలు కృష్ణ హీరోగా తీసినవి. వీరిద్దరి కలయికలో వచ్చిన అల్లూరి సీతారామరాజు చిత్రం ఉత్తమ ప్రయోగాత్మక చిత్రంగా భారీ విజయాన్ని సాధించింది. రామచంద్రరావు దర్శకత్వంలో ఎడారిలో తప్పిపోయిన బాలుని కథతో వచ్చిన పాపం పసివాడు చిత్రం తెలుగు చలనచిత్ర చరిత్రలోనే ఒక విలక్షణ చిత్రంగా నిలిచింది. ఈ చిత్ర ప్రచారంలో భాగంగా హెలికాప్టరు ద్వారా కరపత్రాలను పంచారు. రామచంద్రరావు నిర్మించిన భద్రం కొడుకో చిత్రానికి జాతీయ పురస్కారం లభించింది.

## చిత్రాల జాబితా
* దర్శకుడిగా: 
* కర్పూర హారతి (1969)
* ఆస్తులు అంతస్తులు (1969)
* అన్నదమ్ములు. (1969)
* అఖండుడు (1970)
* మా మంచి అక్కయ్య (1970)
* పగ బట్టిన పడుచు (1971)
* పెన్నుం పొన్నుం (1974)
* అల్లురి సీతారామరాజు (1974)
* దేవుడు చేసిన మనుషులు (1973)
* గంగ మంగ (1973)
* అబ్బాయిగారు - అమ్మాయిగారు (1972)
* అమ్మమాట (1972)
* పాపం పసివాడు (1972)
* పగబట్టిన పడుచు (1971)
* అసాధ్యుడు (1968)
* నేనంటే నేనే (1968)
* మరపురాని కథ

* రచయితగా:
# దేవుడు చేసిన మనుషులు (స్క్రీన్ ప్లే)

## మరణం
అల్లూరి సీతారామరాజు చిత్రీకరణ మధ్యలోనే 1974, ఫిబ్రవరి 14న రాయవేలు ఆసుపత్రిలో రామచంద్రారావు (47) గుండెపోటుతో మరణించాడు. ఆయన చివరి కోరిక మేరకు మిగతా చిత్రాన్ని పూర్తిచేసిన కృష్ణ, చిత్ర టైటిల్స్ లో దర్శకుడిగా రామచంద్రారావు పేరునే వేశాడు.

## మూలాలు

## బయటి లింకులు
*ఐ.ఎం.డీ.బీలో వి. రామచంద్రరావు గురించి

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు సినిమా నిర్మాతలు
వర్గం:1926 జననాలు
వర్గం:తూర్పు గోదావరి జిల్లా సినిమా దర్శకులు
వర్గం:తూర్పు గోదావరి జిల్లా సినిమా రచయితలు
వర్గం:1974 మరణాలు
వర్గం:గుండెపోటు మరణాలు
1వ లోక్‌సభ సభ్యుల జాబితా

భారతదేశ మొదటి సార్వత్రిక ఎన్నికల తర్వాత 1952 ఏప్రిల్ 17న **[[1వ లోక్‌సభ|మొదటి లోక్ సభ]]** ఏర్పడింది. దాని ఐదు సంవత్సరాల పూర్తి పదవీకాలాన్ని పూర్తి చేసుకుంది. 1957 ఏప్రిల్ 4న ఇది రద్దు చేయబడింది  1951 సంవత్సరం ఎన్నికలు తరచుగా మొదటి లోక్‌సభ ఎన్నికలతో తప్పుదారి పట్టించే విధంగా ఉంటుంది. దానికి కారణం 1951 చివరిలో ఆ ప్రాంతాన్ని మంచు కప్పే ముందు 3-4 నియోజకవర్గాలకు పోలింగ్ జరిగింది. మిగిలిన స్థానాలకు (97-98%) పోలింగ్ 1951 డిసెంబరులో, 1952 జనవరిలో జరిగాయి. కొన్ని స్థానాలకు 1952 ఫిబ్రవరిలో పోలింగు జరిగింది. లోక్‌సభ 1952 ఏప్రిల్‌లో ఏర్పడింది. తొంభై నియోజకవర్గాలుకు ఒక్కో నియోజకవర్గానికి ఇద్దరు సభ్యులను ఎన్నుకున్నారు.కొన్ని నియోజకవర్గాలు 1957లో కూడా అనుసరించాయి. సభ్యుల అధికారిక జాబితా, భారత ప్రభుత్వం నిర్వహించే సైట్‌లో హోస్ట్ చేయబడింది:

## అసోం

## బీహార్
**Key**

## బొంబాయి

## మధ్య ప్రదేశ్

## మద్రాసు

## ఒరిస్సా

## పంజాబ్

## ఉత్తర ప్రదేశ్

## పశ్చిమ బెంగాల్

## హైదరాబాదు

## మధ్య భారత్

## మైసూరు

## పాటియాలా, తూర్పు పంజాబ్ స్టేట్స్ యూనియన్

## రాజస్థాన్

## సౌరాష్ట్ర

## ట్రావెన్కోర్ కొచ్చిన్

## అజ్మీర్

## భోపాల్

## బిలాస్పూర్

## కూర్గ్

## ఢిల్లీ

## హిమాచల్ ప్రదేశ్

## కచ్

## మణిపూర్

## త్రిపుర

## వింధ్య ప్రదేశ్

## నామినేటెడ్ సభ్యులు

center|thumb|900x900px|1వ లోక్‌సభ సభ్యులు, 1956 సెప్టెంబరు 4

## మూలాలు


## వెలుపలి లంకెలు

వర్గం:పదవీకాలం వారీగా లోక్‌సభ సభ్యుల జాబితాలు
వర్గం:1వ లోక్‌సభ సభ్యులు
మహానుభావుడు (2017 సినిమా)

**మహానుభావుడు** 2017 లో దాసరి మారుతి దర్శకత్వంలో విడుదలైన సినిమా. ఇందులో శర్వానంద్, మెహరీన్ ముఖ్యపాత్రల్లో నటించారు. ఓసీడీ (అబ్సెసివ్ కంపల్సివ్ డిజార్డర్) అనే మానసిక సమస్యతో బాధపడే వ్యక్తి గురించిన కథ ఇది.

## కథ
ఆనంద్ ది తాను వాడే ప్రతి వస్తువు అత్యంత శుభ్రంగా, పద్ధతిగా ఉండాలనుకునే మనస్తత్వం. తన ఎదుటి వారు అలాంటి పద్ధతులు పాటించకపోయినా సరే అతనికి ఏదో లోటుగా తోచి తనే శుభ్రం చేసేస్తుంటాడు. ఇది ఓసీడీ అనే మానసిక వైపరీత్యం. ఇందువల్ల అతనితో పాటు పనిచేసే ఉద్యోగులు కూడా ఇబ్బంది పడుతుంటారు. అమ్మాయిలు కూడా ఇతనికి దూరంగా ఉంటుంటారు. ఒకానొక సమయంలో శుభ్రత గురించి తపన పడే మేఘన అనే అమ్మాయిని చూసి ప్రేమలో పడతాడు. మొదట్లో ఇతని సింసియారిటీ చూసి మేఘన కూడా అతని ప్రేమలో పడుతుంది. 

ఆనంద్ పెళ్ళి గురించి ప్రస్తావించగా మేఘన తన తండ్రి ఒప్పుకుంటేనే పెళ్ళి జరుగుతుందని చెబుతుంది. ఆమె తండ్రి ఒక పల్లెటూరిలో నివసిస్తూ ఉంటాడు. ఆయన మేనల్లుడిని తన దగ్గర ఉంచుకుని పోషిస్తూ ఉంటాడు. అతను మల్లవిద్యలో అందరినీ ఓడిస్తూ తన మావయ్య పరువుతో బాటు సర్పంచి పదవినీ కాపాడుతుంటాడు.

## తారాగణం
* ఆనంద్ గా శర్వానంద్
* మేఘనగా మెహరీన్
* ఆనంద్ స్నేహితుడిగా వెన్నెల కిషోర్
* మేఘన తండ్రిగా నాజర్
* వేణు
* రాగిణి

## పాటల జాబితా
* రెండు కళ్లు, రచన: కృష్ణకాంత్, గానం. ఆర్మాన్ మాలిక్
*మహానుభావుడు , రచన: కృష్ణకాంత్ , గానం. ఎం ఎం. మానసి , గీతా మాధురి 
*కిస్ మీ బేబీ , రచన: కృష్ణకాంత్ , గానం.ఎస్.థమన్ , మనీషా ఈరాబత్తిన
*మై లవ్ ఈజ్ బ్యాక్, రచన: కృష్ణకాంత్, గానం. రాహుల్ నంబియార్ 
*బొమ్మలు బొమ్మలులు , రచన: భాస్కర భట్ల రవికుమార్, గానం.నకేష్ అజీజ్
*ఎప్పుడైనా, రచన: సిరి వెన్నెల సీతారామ శాస్త్రి, గానంశ్వేతా పండిట్, రీటా , త్యాగరాజన్
*

## మూలాలు

వర్గం:2017 తెలుగు సినిమాలు
ఎం.మల్లికార్జునరావు

**ఎం.మల్లికార్జునరావు** తెలుగు చలనచిత్ర దర్శకుడు. ఇతడు ప్రముఖనటి శ్రీరంజని (సీనియర్) కుమారుడు. 
## జీవిత విశేషాలు
ఎం.మల్లికార్జునరావు 1923లో గుంటూరు జిల్లా, మురికిపూడి గ్రామంలో శ్రీరంజని, కె.నాగమణి దంపతులకు జన్మించాడు. ఇతడు ప్రాథమిక విద్యను నరసారావుపేటలో ఉన్నత విద్యను గుంటూరులో అభ్యసించాడు. ఇంటర్మీడియట్ సైన్స్ గ్రూపులో పూర్తి చేశాడు. ఇతడు గుంటూరు హిందూ కాలేజీలో చదివినప్పుడు గుమ్మడి వెంకటేశ్వరరావు ఇతని సహాధ్యాయి. అదే సమయంలో ఎ.సి.కాలేజీలో నందమూరి తారకరామారావు, కొంగర జగ్గయ్య, కె.వి.ఎస్‌.శర్మ మొదలైన వారు చదివేవారు. ప్రతి యేటా జరిగే అంతర్ కళాశాల నాటకపోటీలలో ఈ యువకళాకారులు అందరూ కలిసి నాటకాలు వేసేవారు. "నాయకురాలు" నాటకంలో ఎన్.టి.ఆర్. నలగామరాజు పాత్ర ధరించగా, ఇతడు బాలచంద్రుని వేషం వేశాడు. ఈ నాటకాన్ని మాధవపెద్ది గోఖలే దర్శకత్వం వహించాడు. ఇంకా ఇతడు విద్యార్థి దశలోనే వసంతసేన, పిచ్చిరాజు, విప్లవం వంటి నాటకాలలో అనేక పాత్రలను ధరించాడు. హిస్ట్రానిక్స్ సొసైటీ సెక్రెటరీగా అనేక సేవలను అందజేశాడు.

## సినీరంగ ప్రస్థానం
తన తల్లి శ్రీరంజని (సీనియర్) ను సినిమా రంగానికి పరిచయం చేసిన పి.పుల్లయ్యనే ఇతడిని గొల్లభామ సినిమాలో కథానాయకి కొడుకు పాత్రలో నటుడిగా తొలి అవకాశం ఇచ్చాడు. కె.వి.రెడ్డి ఇతడిని నాగిరెడ్డి, చక్రపాణిలకు పరిచయం చేయడంతో విజయా సంస్థలో పర్మనెంట్ ఆర్టిస్ట్‌గా తీసుకోబడ్డాడు. పెళ్ళిచేసిచూడు సినిమాలో ఎల్.వి.ప్రసాద్ క్రింద సహాయదర్శకునిగా ఇతనికి తొలి అవకాశం వచ్చింది. తరువాత ఆ సంస్థలో చంద్రహారం సినిమా వరకూ అన్ని చిత్రాలకు సహాయ దర్శకునిగా పనిచేశాడు. అలాగే అమరసందేశం సినిమాలో ఆదుర్తి సుబ్బారావు వద్ద, పెంకి పెళ్ళాం సినిమాలో కమలాకర కామేశ్వరరావు వద్ద, సతీ అనసూయ చిత్రంలో కడారు నాగభూషణం వద్ద, రక్త సంబంధం సినిమాలో వి.మధుసూధనరావు వద్ద పనిచేశాడు. చిత్రపరిశ్రమలోని అన్ని శాఖలలోను పనిచేసి మెలకువలను తెలుసుకున్నాడు. తన తల్లి పేరుమీద స్థాపించిన ఎస్.ఆర్.మూవీస్ పతాకం మీద నిర్మించిన ప్రమీలార్జునీయం సినిమా ద్వారా ఇతడు దర్శకునిగా పరిచయమయ్యాడు.
### చిత్రాల జాబితా
* దర్శకుడిగా:

# తండ్రీ కొడుకుల ఛాలెంజ్ (1987)
# రగిలే హృదయాలు (1980)
# దొంగల దోపిడీ (1978)
# మనుషులు చేసిన దొంగలు (1977)
# బంధంగల్ బంధంగల్ (1976) (మలయాళం)
# రక్త సంబంధాలు (1975)
# పట్టాభిషేకం (1974)
# కండవరుండో (1972) (మలయాళం)
# కోడలు పిల్ల (1972)
# బందిపోటు భీమన్న (1969)
# చెల్లెలి కోసం (1968)
# గూఢచారి 116 (1967)
# అందరికి మొనగాడు (1971)
# ముహూర్త బలం (1969)
# ప్రమీలార్జునీయం (1965)

* నిర్మాతగా:
# సితార (1980)

* రచయితగా:
# చెల్లెలి కోసం (రచయిత) 
# ప్రమీలార్జునీయం (స్క్రీన్ ప్లే)

## మూలాలు

## బయటి లింకులు
*ఐ.ఎం.డీ.బీలో ఎం.మల్లికార్జునరావు గురించి

వర్గం:తెలుగువారు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు సినిమా నిర్మాతలు
ముదివర్తి కొండమాచార్యులు

**ముదివర్తి కొండమాచార్యులు** నెల్లూరు జిల్లా గూడూరు వాస్తవ్యుడు. ఇతడు 1923, సెప్టెంబర్ 2న జన్మించాడు. ఇతడు మద్రాసు విశ్వవిద్యాలయం నుండి ‘విద్వాన్‌’ పట్టా పుచ్చుకున్నాడు. నెల్లూరు జిల్లా పరిషత్తు ఉన్నతపాఠశాలల్లో 30 సం||లు ప్రధానాంధ్రపండితుడిగా పనిచేసి ఉద్యోగ విరమణచేశాడు. 1980లో తిరుమల తిరుపతి దేవస్థానంవారి పుస్తక ప్రచురణ విభాగంలో ఉపసంపాదకునిగా చేరి ఆ విభాగం సంచాలకునిగా పనిచేశాడు.
## రచనలు
వీరి రచనల్లో కొన్ని తిరుమల తిరుపతి దేవస్థానముల ఈ-బుక్స్ ద్వారా చదువుకొనడానికి అందుబాటులోకి తేబడ్డాయి.
* హిందూ ధర్మ పరిచయము, స్తోత్ర మంజరి - సముద్రాల లక్ష్మణయ్యతో కలిసి
* ముకుందమాల (టి. లక్ష్మణాచార్యుల టీకాతాత్పర్యసహితము) (సంపాదకులు: ముదివర్తి)
* చ్యవనమహర్షి
* అన్నమయ్య విన్నపాలు
* ఆనంద నిలయము
* అమృతసారము
* శ్రీనివాసతేజము
* బ్రహ్మగాంధర్వము, 1988 (అన్నమాచార్యులవారి ఆధ్యాత్మసంకీర్తనలకు సీసపద్యానుసరణము) 
* మధూకమాల
* కూనలమ్మ
* వీరమనీడు
* ధర్మదీక్ష - ఖండకావ్యం
* నారాయణమ్మ
* త్యాగమూర్తి చారిత్రక నవల
* రాజర్షి
* కనిష్ఠ భిక్షువు
* కుమార రాముడు
* పూర్ణాహుతి
* వకుళమాల (కథలసంపుటి, మొదటి ముద్రణ: 1949)

## మూలాలు

*  ఒ.సి.ఎల్.సి. వరల్డ్ క్యాట్ ఐడెంటిటీ

వర్గం:1923 జననాలు
వర్గం:ఆధ్యాత్మిక గ్రంథ రచయితలు
వర్గం:తెలుగు రచయితలు
వర్గం:నెల్లూరు జిల్లా రచయితలు
వర్గం:నెల్లూరు జిల్లా ఉపాధ్యాయులు
టి.బి.విఠల్ రావు

**టి.బి.విఠల్ రావు, ** తెలంగాణకు చెందిన తొలితరం కార్మిక నాయకుడు, మాజీ పార్లమెంటు సభ్యుడు. పి.డి.ఎఫ్. పార్టీ తరపున ఖమ్మం లోక్‌సభ నియోజకవర్గం నుండి వరుసగా రెండుసార్లు (1952-1962) పార్లమెంట్ సభ్యుడిగా ప్రాతినిధ్యం వహించాడు.

## జననం, విద్య
విఠల్ రావు 1915, ఆగస్టు 16న తెలంగాణ రాష్ట్రం, సికింద్రాబాదులోని ఒక కన్నడిగ కుటుంబంలో జన్మించాడు. విఠల్ రావు తండ్రిపేరు టి.డి. బాలకృష్ణన్. విఠల్ రావు విద్యాభ్యాసం బెంగుళూరులోని సెయింట్ జోసెఫ్ కళాశాల, బెనారస్లోని కేంద్ర హిందూ కళాశాలల్లో సాగింది.

## వ్యక్తిగత జీవితం
విఠల్ రావుకు 1943, జూన్ 13న సుగంధనీ దేవితో వివాహం జరిగింది. వారికి ముగ్గురు కుమారులు, ఇద్దరు కుమార్తెలు.

## కార్మిక ఉద్యమం
నిజాం నవాబుతో పాటు స్థానిక భూస్వాముల పెత్తనం కింద ఉన్న సింగరేణి సంస్థలో 1939 నుంచే ఉద్యమాలు మొదలయ్యాయి. కమ్యూనిస్టు పార్టీ అనుబంధ సంస్థ సింగరేణి కాలరీస్ వర్కర్స్ యూనియన్ నాయకత్వంలో సింగరేణిలో అనేక ఉద్యమాలు జరిగాయి. ఒకవైపు తెలంగాణ సాయుధ పోరాటంతో పాటు సింగరేణి కార్మిక హక్కుల కోసం ఉద్యమించిన నేత విఠల్‌రావు. సింగరేణి తొలినాళ్లలో వెట్టిచాకిరీ వంటి నిర్భంధాలకు వ్యతిరేకంగా పోరాడాడు. పనిగంటల తగ్గింపు, పనికి తగిన వేతనం, కార్మికులకు వసతులు వంటి వాటికోసం ఆయన ఉద్యమించాడు. రహస్య జీవితాన్ని గడుపుతూనే ఆయన కార్మిక హక్కుల కోసం ఉద్యమించాడు. నిజామ్‌ రైల్వే యూనియన్‌ నాయకుడిగా ఉన్న విఠల్‌ రావు, 1951లో ఏ.ఎన్.టీ.యూ.సి అధ్యక్షుడిగా ఎన్నికయ్యాడు. 1953లో ఆల్ ఇండియా ట్రేడ్ యూనియన్ కాంగ్రెస్ ప్రతినిధిగా పెకింగ్‌లో జరిగిన ఆల్ చైనా ఫెడరేషన్ ఆఫ్ ట్రేడ్ యూనియన్స్ యొక్క ఏడవ కాంగ్రెస్‌కు హాజరయ్యాడు. 1954లో జరిగిన సింగరేణి కాలరీస్ కార్మిక సంఘం మహాసభల్లో విఠల్‌ రావు అధ్యక్షుడుగా ఎన్నికయ్యాడు. 1954లో మాస్కోలో జరిగిన ఆల్ యూనియన్ సెంట్రల్ కౌన్సిల్ ఆఫ్ సోవియట్ ట్రేడ్ యూనియన్స్ ప్రతినిధిగా హాజరయ్యాడు. 1956లో ఆల్ ఇండియా ట్రేడ్ యూనియన్ కాంగ్రెస్ ప్రతినిధిగా బొగ్గు గనులపై పారిశ్రామిక కమిటీకి హాజరయ్యాడు. 1947 ఆగస్టు 17 నుండి 1948 సెప్టెంబరు 23 వరకు, 1949 డిసెంబరు 31 నుండి 1951 ఏప్రిల్ 11 వరకు నిర్బంధించబడ్డాడు.

## రాజకీయరంగం
ఖమ్మం లోక్‌సభ నియోజకవర్గం నుండి 1వ లోక్‌సభకు (1952-1957),  2వ లోక్‌సభకు (1957-1962)  ఎన్నికయ్యాడు.

## మూలాలు

వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:1915 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:భారత కమ్యూనిస్టు నాయకులు
మెహర్ రమేష్

**మెహర్ రమేశ్** తెలుగు చలనచిత్ర దర్శకుడు, రచయిత, నటుడు.

## జననం - విద్యాభ్యాసం
మెహర్ రమేశ్ కృష్ణా జిల్లా లోని విజయవాడలో జన్మించాడు. ఇతని తండ్రి పేరు చిక్కాల కృష్ణమూర్తి (రిటైర్డు పోలీస్ ఇన్సిపెక్టర్).

## సినీరంగ ప్రస్థానం
మెహర్ రమేశ్, 2002లో విడుదలైన బాబీ చిత్రంలో మహేష్ బాబు స్నేహితుడిగా నటించాడు. 2004లో ఆంధ్రావాలా చిత్రాన్ని కన్నడంలో వీర కన్నడిగగా రిమేక్ చేసి దర్శకుడిగా మారాడు. 2008లో జూనియర్ ఎన్. టి. ఆర్ హీరోగా కంత్రితో తెలుగు సినిమారంగంలో దర్శకుడిగా అడుగుపెట్టాడు.

పూరి జగన్నాథ్ దర్శకత్వంలో వచ్చిన బాచీ (2000), ఇట్లు శ్రావణి సుబ్రహ్మణ్యం (2001) వంటి చిత్రాలకు సహాయ దర్శకుడిగా, పోకిరి (2006) చిత్రానికి సహా రచయితగా, దేశముదురు (2007) చిత్రంలో నటుడిగా చేశాడు. తను దర్శకత్వం వహించిన కంత్రి (2008), బిల్లా (2009) చిత్రాలలోని టైటిల్ పాటలను రాశాడు.

### చిత్రాల జాబితా
* నటుడిగా:

* దర్శకుడిగా:

## మూలాలు

## బయటి లింకులు
*ఐ.ఎం.డీ.బీలో మెహర్ రమేష్ గురించి

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:కృష్ణా జిల్లా సినిమా నటులు
వర్గం:తెలుగు సినిమా నటులు
వర్గం:కృష్ణా జిల్లా సినిమా రచయితలు
వర్గం:కృష్ణా జిల్లా సినిమా దర్శకులు
అయ్యప్ప స్వామి దేవాలయం (కనిగిరి)

కనిగిరి పట్టణంలోగల ఒక ప్రసిద్ధి గాంచిన పుణ్యక్షేత్రం. ఇక్కడ కొలువైన దేవుడు అయ్యప్ప, హిందువులు ఈయనను హరిహరసుతుడిగా భావించి పూజిస్తారు. ఈ ప్రదేశం కనిగిరి కోండలలో నెలకొని ఉంది. ఇక్కడికి కనిగిరి పట్టణం లోని భక్తులే కాక ఇతర గ్రామాల నుంచీ, సమీప పట్టణాలు నుంచి కూడా అయ్యప్ప భక్తులు పెద్ద సంఖ్యలో తరలి వస్తారు.

## అయ్యప్ప దీక్ష
ఈ యాత్రను చేయదలచిన వారు అత్యంత శ్రద్ధా భక్తులతో కొన్ని కఠోర నియమాలను పాటించాల్సి ఉంటుంది. మండల పూజకు హాజరయ్యే వారు తప్పని సరిగా 41 రోజుల పాటు దీక్ష చేపట్టాలి. సాధారణంగా ఈయాత్రలు స్వాములు ఒక గురుస్వామి (5 సార్ల కంతె ఎక్కువ సార్లు మాల దరించి న వాల్లు) నాయకత్వంలో ఒక బృందంగా బయలు దేరి వెళతారు. ప్రతి ఒక్కరూ తమ తలపై ఇరుముడి కెట్టు (గుడ్డతో చుట్టిన పూజా సామాగ్రి) ఉంచుకుని యాత్ర చేయాల్సి ఉంటుంది..

## సన్నిధానం
సన్నిధానంలో "పానవట్టం"పైన అయ్యప్ప కూర్చుని ఉన్న భంగిమలో దర్శనమిస్తాడు. **స్వామియే శరణం అయ్యప్ప** స్వామి కూర్చున్న తీరు శివలింగాన్ని తలపిస్తుందని. ఒంపు తిరిగిన ఎడమచేయి మోహిని అవతారాన్ని తెలియజేస్తుందని చెబుతారు.
పాత ఢిల్లీ

**పాత ఢిల్లీ**, ఢిల్లీ నగరం లోని భాగం. 1639 లో *షాజహానాబాద్*  పేరుతో షాజహాన్ దీనిని నిర్మించాడు.తన రాజధానిని ఆగ్రా నుండి దీని నిర్మాణం 1639 లో ప్రారంభమై 1648 లో పూర్తయింది. అప్పటి నుండి 1857 లో మొగలు సామ్రాజ్యం పతనమయ్యే వరకూ ఇది వారికి రాజధానిగా ఉంది. 1857 తరువాత ఇది బ్రిటిషు వారి అధీనంలోకి వచ్చింది. ఐతే  బ్రిటిషువారు కలకత్తానుండి రాజ్యం చేస్తున్నందువలన ఢిల్లీ, రాజధాని నగరం హోదాను కోల్పోయింది.ఇది మధ్య ఢిల్లీ జిల్లా పరిధిలో ఉంది. 

దీనిని 1911 లో మరల రాజధానిగా ప్రకటించిన తరువాత పునర్వైభవం అందుకుంది.ఇది  మొగలుల చారిత్రిక  నిర్మాణాలకు ప్రతీకగా నిలిచింది.ఒకప్పుడు దర్బారు ఉద్యోగుల నివాస భవనాలతో, అందమైన మసీదులు, తీటలతో పాత ఢిల్లీ కళకళలాడుతూ ఉండేది. నేటికీ, జనసంద్రం దీన్ని ముంచెత్తినప్పటికీ, ఇది మెట్రోపాలిటన్ ఢిల్లీకి కేంద్రంగానే ఉంది. ఆనాటి హవేలీలు కొద్ది సంఖ్యలో మాత్రమే మిగిలాయి. ఆనాటి ఇస్లామిక్ శైలి నిర్మాణాలకు ప్రతీక వంటి జామా మసీదు వంటి కొన్ని నిర్మాణాలు ఇంకా హుందాగా నిలబడి ఉన్నాయి. పాత ఢిల్లీ వీధి తినుబండారాలకు, షాపింగుకూ కూడా ప్రసిద్ధి.

2012 లో ఢిల్లీ నగరపాలక సంస్థను మూడు విభాగాలుగా విభజించాక, పాత ఢిల్లీ, ఉత్తర ఢిల్లీ మునిసిపల్ కార్పొరేషను పాలన లోకి వచ్చింది.

## చరిత్ర
thumb|260x260px|ఎర్రకోట 

షాజహానాబదును నిర్మించిన స్థలం అంతకు ముందున్న నివాస ప్రాంతాలకు ఉత్తరంగా ఉంది. ఈ కొత్త నగర దక్షిణపు కొన అంతకు ముందరి పాలకులైన తుగ్లకుల నివాస స్థావరాలతో కలిసేది. 14 వ శతాబ్దంలో ఆ ప్రాంతం ఢిల్లీ సుల్తానేటుకు పీఠంగా ఉండేది. ఢిల్లీ సుల్తానేట్లు 1206 ఉండి 1526 వరకు ఢిల్లీ నుండి పాలించారు,. 

ఢిల్లీ నగరం మొగలులకు ముఖ్యమైన స్థానంగానే ఉంటూ వచ్చింది. వారిక్కడ రాజప్రాసాదాలను, కోటలనూ నిర్మించారు. అన్నిటికంటే ముఖ్యంగా 1638-1649 మధ్య షాజహాన్ నిర్మించిన నగరం. అందులో ఎర్ర కోట, చాందినీ చౌక్ లను నిర్మించాడు. ధిల్లీ తొలి హోల్‌సేల్ మార్కెట్టు, చావడీ బజారు 1840 లో మొదలైంది. 1850 లో సుగంధ ద్రవ్యాల మార్కెట్టు మొదలైంది. దర్యాగంజ్ లో పూల మార్కెట్టు 1869 లో మొదలైంది. ఈ నాటికీ ఈ మార్కెట్టు ఉంది.

1857లో మొగలులు పతనమయ్యాక, బ్రిటిషు వారు రాజధానిని కలకత్తాకు మార్చారు., 1911 వరకూ రాజధాని అక్కడే ఉంది. రాజధానిని ఢిల్లీకి మార్చాలని నిశ్చయించాక, బ్రిటిషు వారు కొత్త ఢిల్లీని (లుట్యెన్స్ ఢిల్లీ) నిర్మించారు.1931 లో అది పూర్తైంది. అప్పటి నుండి అంతకు ముందున్న నగరాన్ని పాత ఢిల్లీ అని పిలవడం మొదలైంది.

## గోడలు, ద్వారాలు
thumb|260x260px|పాత ఢిల్లీ నగరంలో కాశ్మీర్ గేట్
పాత ఢిల్లీ నగరాన్ని పావు వృత్తం ఆకారంలో నిర్మించారు. ఎర్ర కోట దీని కేంద్రం వద్ద ఉంటుంది. పాత నగరం చుట్టూ ఒక గోడ, దానికి 14 ద్వారాలూ ఉన్నాయి. గోడ 12 అడుగుల వెడ్ల్పు, 26 అడుగుల ఎత్తుతో ఉంటుంది. తొలుత దీన్ని మట్టితో కట్టారు. 1657 లో దాని స్థానంలో ఎర్ర రాతితో కొత్తగా నిర్మించారు. మొగలుల కాలంలో రాత్రి వేళ ఈ ద్వారాలకు తాళాలు వేసేవారు. ప్రస్తుతం ఈ గోడ చాలావరకు మాయమై పోగా, ద్వారాలు మాత్రం మిగిలాయి. ఢిల్లీకి దక్షిణాన, గోడకు వెలుపల ఉన్న ఖూనీ దర్వాజా, షేర్ షా సూరి కట్టించింది.

# నిగంబోధ్ ద్వారం: ఈశాన్యాన. యమునా నదిపై ఉన్న నిగంబోధ్ ఘట్టానికి వెళ్ళే దారి ఇక్కడ మొదలౌతుంది
# కాశ్మీరీ గేట్: ఉత్తరాన
# మోరీ గేట్: ఉత్తరాన
# కాబూలీ గేట్: పశ్చిమాన
# లాహోరీ గేట్: పశ్చిమాన సదర్ రైల్వే స్టేషనుకు సమీపాన ఉంది.
# అజ్మీరీ గేట్: నైఋతిలో ఉంది. కనాట్ ప్లేస్ కు వెళ్ళే దారి ఇక్కడ మొదలౌతుంది. 
# తుర్క్‌మన్ గేట్: నైఋతి. షాజహాన్ కు ముందరి కట్టడాలకు దగ్గరగా ఉంటుంది. అవి గోడల లోపలే ఉన్నాయిఉదా: షా తుర్క్‌మన్ బయాబానీ సమాధి
# ఢిల్లీ గేట్: దక్షిణాన ఫెరోజ్ షా కోట్లాకు వెళ్ళే దారిలో ఉంది.

## మూలాలు


## వెలుపలి లంకెలు
వర్గం:ఢిల్లీ
వర్గం:మధ్య ఢిల్లీ జిల్లా
అన్వేషణ (2002 సినిమా)

**అన్వేషణ** 2002, డిసెంబరు 27న విడుదలైన తెలుగు చలనచిత్రం. ప్రభాకరరెడ్డి నిర్మాణ సారధ్యంలో సాగర్ దర్శకత్వం వహించిన ఈ చిత్రంలో రవితేజ, రాధిక వర్మ, రాళ్లపల్లి, రఘుబాబు, జీవా తదితరులు నటించగా, మధుకర్ సంగీతం అందించాడు.

## నటవర్గం
* రవితేజ
* రాధిక వర్మ
* రాళ్లపల్లి
* రఘుబాబు, జీవా

## సాంకేతికవర్గం
* దర్శకత్వం: సాగర్
* నిర్మాత: ప్రభాకరరెడ్డి
* రచన: సాగర్
* సంగీతం: మధుకర్
* కూర్పు: నాగిరెడ్డి
* నిర్మాణ సంస్థ: సంస్రిత ఫిల్మ్
* పాటలు: కులశేఖర్ & సురేంద్ర కృష్ణ
* పోరాటాలు: రామ్ లక్ష్మణ్

## మూలాలు

## బయటి లింకులు
*ఐ.ఎం.డీ.బీలో అన్వేషణ సినిమా గురించి

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:రవితేజ నటించిన సినిమాలు
వర్గం:రఘుబాబు నటించిన సినిమాలు
సింహరాశి (సినిమా)

**సింహరాశి** 2001, జూలై 6న విడుదలైన తెలుగు చలనచిత్రం.  సూపర్ గుడ్ మూవీస్ పతాకంపై ఆర్. బి. చౌదరి నిర్మాణ సారథ్యంలో వి. సముద్ర దర్శకత్వం వహించిన ఈ చిత్రంలో రాజశేఖర్, సాక్షి శివానంద్, గిరిబాబు, బ్రహ్మానందం ముఖ్యపాత్రలు పోషించగా, ఎస్. ఎ. రాజ్ కుమార్ సంగీత దర్శకత్వం వహించాడు. ఇది తమిళంలో వచ్చిన *మాయి* చిత్రానికి రిమేక్.
## తారాగణం

* రాజశేఖర్ (నరసింహరాజు)
* సాక్షి శివానంద్ 
* గిరిబాబు
* బ్రహ్మానందం (రాం బ్రహ్మం)
* వర్ష (లక్ష్మీ)
* వింద్య
* విజయ్ కుమార్ (నరసింహరాజు తండ్రి)
* ఎం.ఎస్. నారాయణ (లూజ్ బసవయ్య)
* అచ్యుత్ (హరి ప్రసాద్)
* మల్లికార్జునరావు
* కోవై సరళ
* స్టర్ మహేంద్రన్
* సబితా ఆనంద్

* చలపతిరావు 
* వేణుమాధవ్ 
* మనోరమ 
* నర్రా వెంకటేశ్వరరావు 
* బండ్ల గణేష్ 
* పొన్నాంబళం_పోలీస్ ఇన్ స్పెక్టర్ 
* గౌతంరాజు_పోలీస్ ఆఫీసర్ 
* అనంత్_పోలీస్ ఆఫీసర్ 
* ఆనంద్ రాజ్_విజయేంద్రప్రసాద్.

## సాంకేతికవర్గం
* దర్శకత్వం: వి. సముద్ర
* నిర్మాత: ఆర్. బి. చౌదరి
* కథ: సూర్యప్రకాష్
* సంగీతం: ఎస్. ఎ. రాజ్ కుమార్
* నిర్మాణ సంస్థ: సూపర్ గుడ్ మూవీస్ 
* చిత్రానువాదం: వి.సముద్ర 
* మాటలు: పరుచూరి బ్రదర్స్ 
* గీత రచయితలు: వెనిగళ్ళ రాంబాబు, పోతుల రవికిరణ్, సిరివెన్నెల సీతారామశాస్త్రి, చిర్రావూరి విజయ్ కుమార్ 
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శిష్ట్లా జానకి, స్వర్ణలత,సుజాత, హరిహరన్, ఉదిత్ నారాయణ్ 
* ఛాయ గ్రహణం: శ్యాం కె నాయుడు 
* విడుదల:06:07:2001.

## పాటలు
ఈ చిత్రానికి ఎస్.ఎ. రాజ్ కుమార్ సంగీతం అందించాడు.

# తెలుసా నేస్తమా - 04:57 (రచన: వెనిగళ్ళ రాంబాబు, గానం: హరిహరన్, కె.ఎస్. చిత్ర)
# పేదలంటే ప్రాణమిచ్చే - 04:04 (రచన: వెనిగళ్ళ రాంబాబు, గానం: ఎస్.పి. బాలసుబ్రహ్మణ్యం, సుజాత)
# అమ్మా అని పిలిచి - 04:28 (రచన: సిరివెన్నెల, గానం: ఎస్.జానకి)
# రాణి రాణి - 04:38 (రచన: విజయ్ కుమార్, గానం: ఎస్.పి. బాలసుబ్రహ్మణ్యం, స్వర్ణలత)
# సత్యభామ సత్యభామ - 04:29 (రచన: పోతుల రవికిరణ్, గానం: ఉదిత్ నారాయణ్, సుజాత)

## మూలాలు

## ఇతర లంకెలు
*

వర్గం:రాజశేఖర్ నటించిన సినిమాలు
వర్గం:2001 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:గిరిబాబు నటించిన సినిమాలు
వర్గం:తెలుగు కుటుంబకథా సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:సాక్షి శివానంద్ నటించిన సినిమాలు
సింహరాశి (అయోమయ నివృత్తి)

* సింహరాశి - రాశులలో ఒకటి
* సింహరాశి (సినిమా) - రాజశేఖర్ నటించిన 2001 సినిమా
తెలంగాణ యువ నాటకోత్సవం - 2

thumb|తెలంగాణ రాష్ట్ర భాషా సాంస్కృతిక శాఖ ఆధ్వర్యంలో హైదరాబాదులోని రవీంద్రభారతిలో నిర్వహించిన తెలంగాణ యువ నాటకోత్సవంలో 2017 అక్టోబరు 21న ప్రదర్శించిన నాటికలకు వచ్చిన ప్రేక్షకులు
**తెలంగాణ యువ నాటకోత్సవం - 2** అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2017, అక్టోబరు 20 నుండి 22 వరకు హైదరాబాద్ లోని రవీంద్రభారతి ఆడిటోరియంలో నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో తెలంగాణ రంగస్థల సమాఖ్య 2017, జనవరి 27 నుండి 29 వరకు తెలంగాణ యువ నాటకోత్సవం పేర మొదటి నాటకోత్సవాన్ని నిర్వహించింది.
## సత్కారాలు
* మొదటిరోజు ప్రదర్శనల అనంతరం వేదకుమార్, వడ్డేపల్లి కృష్ణ లను సత్కరించారు.

## ముగింపు కార్యక్రమం
యువ నాటకోత్సవ ముగింపు కార్యక్రమంలో ప్రభుత్వ సలహాదారులు కెవి రమణాచారి, తెలంగాణ సాంస్కృతిక సారథి అధ్యక్షులు రసమయి బాలకిషన్, తెలంగాణ రాష్ట్ర భాషా సాంస్కృతిక శాఖ సంచాలకులు మామిడి హరికృష్ణ, ముఖ్యమంత్రి ఓఎస్డి దేశపతి శ్రీనివాస్లు పాల్గొన్నారు. తెలంగాణ యువ నాటకోత్సవం ప్రదర్శించిన నాటికల పుస్తకాన్ని ఆవిష్కరించారు.thumb|కుడి|తెలంగాణ రాష్ట్ర భాషా సాంస్కృతిక శాఖ ఆధ్వర్యంలో హైదరాబాదులోని రవీంద్రభారతిలో నిర్వహించిన తెలంగాణ యువ నాటకోత్సవంలో 2017 అక్టోబరు 22న ప్రదర్శించిన అంధకార నగరం నాటికలోని ఒక దృశ్యం|221x221px
## ప్రదర్శించిన నాటికలు

## చిత్రమాలిక
ఈ ఉత్సవంలో ప్రదర్శించిన నాటికలలోని కొన్ని దృశ్యాలు:

File:Andakara Nagaram Playlet in Telangana Yuva Natakotsavam in Ravindra Bharathi (20.10.2017) 12.jpg|అంధకార నగరం
File:Sandesham Playlet in Telangana Yuva Natakotsavam in Ravindra Bharathi (20.10.2017) 04.jpg|సందేశం
File:Interview Playlet in Telangana Yuva Natakotsavam in Ravindra Bharathi (20.10.2017) 03.jpg|ఇంటర్వ్యూ
File:Mattavva Playlet in Telangana Yuva Natakotsavam in Ravindra Bharathi (21.10.2017) 10.jpg|మట్టవ్వ
File:Vinashini Playlet in Telangana Yuva Natakotsavam in Ravindra Bharathi (21.10.2017) 09.jpg|వినాశి
File:Swami Kalyanam Playlet in Telangana Yuva Natakotsavam in Ravindra Bharathi (21.10.2017) 19.jpg|స్వామి కళ్యాణం
File:Surabhi Kankatara Play in Telangana Yuva Natakotsavam in Ravindra Bharathi (22.10.2017) 04.jpg|కనకతార
File:Oosaravelli Playlet in Telangana Yuva Natakotsavam in Ravindra Bharathi (22.10.2017) 11.jpg|ఊసరవెల్లి
File:Annadata Sukhibhava Playlet in Telangana Yuva Natakotsavam in Ravindra Bharathi (22.10.2017) 09.jpg|అన్నదాతా సుఖీభవ
File:Sardar Sarvai Papanna Playlet in Telangana Yuva Natakotsavam in Ravindra Bharathi (22.10.2017) 12.jpg|సర్దార్ సర్వాయి పాపన్న


## ఇవి కూడా చూడండి
* తెలంగాణ యువ నాటకోత్సవం
* తెలంగాణ యువ నాటకోత్సవం - 3
* తెలంగాణ యువ నాటకోత్సవం - 4
* తెలంగాణ యువ నాటకోత్సవం - 5

## మూలాలు

వర్గం:తెలంగాణ
వర్గం:తెలుగు నాటక సంస్థలు
వర్గం:తెలుగు నాటకరంగ పరిషత్తులు
వర్గం:తెలుగు నాటకరంగం
వర్గం:తెలంగాణ భాషా సాంస్కృతిక శాఖ
అమెజాన్ అడ్వెంచర్

**అమెజాన్ అడ్వెంచర్** (శైలీకృత: *Amazon అడ్వెంచర్*, బాంగ్లా: Amazon অভিযান) కమలెశ్వర్ ముఖర్జి దర్శకత్వంలో 2017లో నిర్మించబడిన బంగ్లా చిత్రం. ఈ చిత్రం ప్రపంచ వ్యాప్తంగా డిసెంబరు 22వ తేదీన విడుదలైంది.ఈ చిత్రాన్ని 4K High Definition format లో విడుదల చేసారు. ఈ చిత్రాన్ని దక్షిణాదిన తెలుగు, తమిళం భాషలలోను ఇంకా హిందీ, అసోమియా, ఒడియా భాషల్లోను కూడా అనువదించుచున్నారు. ఈ సినిమా 2013 లో విడుదలయ్న చాందెర్ పాహాడ్ రెండవ భాగం.

## తారాగణం
* దేవ్ (శంకర్)
* స్వేట్లానా గులకొవ (అనా ఫ్లోరియన్)
* లాబణి సర్కార్ (శంకర్ తల్లి)
* తమల్ రాయ్ చౌధురి (శంకర్ తండ్రి)
* డేవిడ్ జెంస్ (మార్కొ ఫ్లోరియన్)

## ప్రొడక్షన్
దర్శక నిర్మాతలు ప్రకారం హాలీవుడ్ సినిమాలు ఇష్టపడేవారికి ఇది తప్పకుండా నచ్చుతుంది. అయితే కేవలం 22 కోట్ల రూపాయలు బడ్జెట్లో హాలీవుడ్‌కు తరహా స్క్రీన్ ప్లేతో కట్టిపడేశాలా ఉన్న ఈ సినిమా నిర్మించబడింది.

## మూలాలు

వర్గం:బెంగాలీ సినిమా
వర్గం:2017 సినిమాలు
ఖైదీ బ్రదర్స్

**ఖైదీ బ్రదర్స్** 2002, డిసెంబరు 27న విడుదలైన తెలుగు చలనచిత్రం. సాగర్ దర్శకత్వం వహించిన ఈ చిత్రంలో సాయి కుమార్, రామ్, లక్ష్మణ్, ఉదయభాను, రేఖ, సుష్మ, జయప్రకాష్ రెడ్డి, జయలలిత, రఘుబాబు, ఉత్తేజ్, కాస్ట్యూమ్స్ కృష్ణ తదితరులు నటించగా, మధుకర్ సంగీతం అందించారు.

## నటవర్గం
* సాయి కుమార్
* రామ్
* లక్ష్మణ్
* ఉదయభాను
* రేఖ
* సుష్మ
* జయప్రకాష్ రెడ్డి
* జయలలిత
* రఘుబాబు
* ఉత్తేజ్
* కాస్ట్యూమ్స్ కృష్ణ

## సాంకేతికవర్గం
* దర్శకత్వం: సాగర్
* నిర్మాత: డి.ఎస్. రావు, పి.ఎస్.ఎన్. రెడ్డి
* రచన: బి.వి.ఎస్.రవి 
* సంగీతం: మధుకర్
* కూర్పు: నాగిరెడ్డి
* నృత్యం: స్వర్ణబాబు
* పాటలు: సురేంద్ర కృష్ణ
* సమర్పణ: ధుమ్మలపాటి కృష్ణారావు
* నిర్మాణసంస్థ: సూపర్ మూవీస్

## మూలాలు

వర్గం:2002 తెలుగు సినిమాలు
వర్గం:సాయి కుమార్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:రఘుబాబు నటించిన సినిమాలు
వర్గం:ఉత్తేజ్ నటించిన సినిమాలు
ప్రత్యక్ష దైవం (సినిమా)

**ప్రత్యక్ష దైవం** అదే పేరుతో వెలువడిన మలయాళ సినిమాకు తెలుగు డబ్బింగ్ చిత్రం.
## కథ
సుబ్రహ్మణ్యస్వామిని ఆరాధ్యదైవంగా పూజిస్తూ, ఆయన వర ప్రసాదం వల్ల కుమారుని పొందాలని కలలు కనే భక్తురాలికి దుష్టుడు, స్మగ్లర్, నాస్తికుడు అయిన భర్త లభిస్తాడు. అతనిలో మార్పు తేవాలని ప్రయత్నించిన ఆ స్త్రీ భర్తకే దూరమవ్వాల్సిన పరిస్థితి ఏర్పడుతుంది. అయినా దైవం ఆమెను అనుగ్రహిస్తాడు.ఆమెకు వరప్రసాది అయిన కుమారుడు జన్మిస్తాడు. ఆ కుమారస్వామి తన లీలలతో విచ్ఛిన్నమైన ఆ కుటుంబాన్ని మళ్ళీ కలుపుతాడు. అదే విధంగా వివిధ ప్రాంతాలలో భక్తులు కుమారస్వామిని ఆరాధించి తరించిన సంఘటనలను ఈ చిత్రంలో చూపించారు. విజ్ఞానశాస్త్రం బాగా అభివృద్ధి చెందిన ఈ రోజుల్లో దేవుడు వచ్చి మనుషులను కాపాడడం అసంభవమని నమ్మే ఒక డాక్టరు ప్రమాదవశాత్తు తన చూపును కోల్పోయి దైవప్రార్థనతో తిరిగి తన చూపు మళ్ళీ రావడంతో అతడు కూడా కుమారస్వామి భక్తుడౌతాడు. సింగపూర్, మలేషియా, సిలోన్ వంటి దేశాలలోని అందమైన దృశ్యాలు, పెక్కు పుణ్యక్షేత్రాలు ఈ సినిమాలో చూపించారు.
## మూలాలు

వర్గం:డబ్బింగ్ సినిమాలు
వర్గం:తెలుగు భక్తి సినిమాలు
వర్గం:చంద్రకళ నటించిన సినిమాలు
బాయ్స్

**బాయ్స్** 2003 లో శంకర్ దర్శకత్వంలో వచ్చిన తమిళ అనువాద చిత్రం. ఇందులో సిద్ధార్ధ్, జెనీలియా ముఖ్యపాత్రల్లో నటించారు. ఎ. ఆర్. రెహమాన్ ఈ సినిమాకు సంగీతం అందించాడు.

## తారాగణం
* మున్నాగా సిద్ధార్థ్
* జెనీలియా
* భరత్
* తమన్
* మణికందన్
* నకుల్
* వివేక్
* సెంథిల్
* సాలమన్ పాపయ్య
*సత్యన్
*దీప రామానుజం
*ఎ.సి. మురళీమోహన్

## పాటలు
ఎ. ఆర్. రెహమాన్ ఈ సినిమాకు సంగీతం అందించాడు. ఇందులో ఏడు పాటలున్నాయి.

## మూలాలు

వర్గం:తమిళ అనువాద సినిమాలు
వర్గం:2003 తెలుగు సినిమాలు
నీతోడు కావాలి

**నీతోడు కావాలి** 2002, మార్చి 28న విడుదలైన తెలుగు చలనచిత్రం. భీమినేని శ్రీనివాసరావు దర్శకత్వం వహించిన ఈ చిత్రంలో అర్జున్ సర్జా, ఛార్మీ కౌర్, రిమీ సేన్ ముఖ్యపాత్రల్లో నటించగా, వలిషా బాబ్జీ, సందీప్ సంగీతం అందించారు.

## నటవర్గం

* అర్జున్ సర్జా (వాసు)
* ఛార్మీ కౌర్ (మానస)
* రిమీ సేన్ (సింధూ)
* అనురాధ ప్రధాన్
* రమాప్రభ
* జాహ్నవి
* వైజాగ్ ప్రసాద్
* రాధయ్య
* దీప్ సింగ్
* గౌతంరాజు
* చిత్రం శ్రీను
*వినయ్ వర్మ
* బేబి హస్నా

## సాంకేతికవర్గం

* దర్శకత్వం: భీమినేని శ్రీనివాసరావు
* నిర్మాత: భీమినేని శ్రీనివాసరావు
* రచన: భీమినేని శ్రీనివాసరావు (కథ), రమణ సాల్వ (మాటలు)
* సంగీతం: వలిషా బాబ్జీ, సందీప్
* నిర్మాణ సంస్థ: 
* సంపద క్రియేషన్స్

## పాటలు

## మూలాలు

## ఇతర లంకెలు
* 
* నీతోడు కావాలి పాటల కవర్

వర్గం:2002 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:రమాప్రభ నటించిన సినిమాలు
ఐఫా ఉత్సవం

**ఐఫా ఉత్సవం** ప్రతి సంవత్సరం దక్షిణ భరతదేశం చలనచిత్ర పరిశ్రమలో కృషి చేసిన వ్యక్తులకు, చిత్ర బృందాలకు పురస్కారాలు ఇస్తుంది. ఈ ఉత్సవాలు *అంతర్జాతీయ విజ్ క్రాఫ్ట్* సమస్త నిర్వహిస్తుంది. ఈ ఉత్సవాలు తెలుగు, తమిళం, మలయాళం, కన్నడ చిత్ర పరిశ్రమలకు పురస్కారాలు ప్రధానం చేస్తుంది.

2016 లో ఈ వేడుకలు ప్రారంభించబడ్డాయి, 2015 నాటికి దక్షిణ భారత వరదలు ఈ కార్యక్రమాన్ని ఆలస్యం చేశాయి. ఈ రెండు వేర్వేరు రోజులలో వేర్వేరు విభాగాలలో అవార్డులు లభించాయి. మొదటి రోజున తమిళ్, మలయాళ పరిశ్రమ పరిశ్రమల నుండి వచ్చిన మంచి దక్షిణ భారత చిత్ర కళాకారులు గౌరవించారు, అదే సమయంలో తెలుగు, కన్నడ చలన చిత్ర పరిశ్రమల కళాకారులు & సాంకేతిక నిపుణులు. అవార్డు నామినీలను సీనియర్ ఆర్టిస్ట్స్, నిపుణుల న్యాయవాది ఎంపిక చేస్తారు, పబ్లిక్ పోలింగ్ ద్వారా ఓటు వేశారు.

## ప్రస్థానం
అక్టోబరు 2015 లో, IIFA అవార్డుల వెనుక ఉన్న జట్టు, సౌత్ ఇండియన్ చిత్ర పరిశ్రమ సాధించిన విజయాలకు ప్రతిగా, IIFA ఉత్సవం పేరుతో ఒక ప్లాట్ఫారమ్ని తయారు చేస్తుందని ప్రకటించింది. హైదరాబాద్లో డిసెంబరు 4-6 మధ్య ప్రారంభోత్సవ కార్యక్రమం ప్రారంభమైంది.   2015 డిసెంబరు 3 న, IIFA మేనేజ్మెంట్ యొక్క ఆండ్రీ టిమ్మిన్స్ చెన్నై 2015 చెలయిన వరదల ఫలితంగా వాయిదా వేయబడిందని ప్రకటించింది, ఆ తరువాతి రోజున ఈ కార్యక్రమం నిధుల సేకరణదారుగా నిర్వహించబడుతుంది.  2015 చెన్నై వరదల నుండి పునరుద్ధరణ ప్రయత్నాలకు సహాయం చేయటానికి ఈ కార్యక్రమాలు జరిగాయి. జనవరి 24 నుంచి 25 వరకు ఈ కార్యక్రమం పునర్నిర్మించబడింది.  

ప్రారంభోత్సవ కార్యక్రమంలో భాగంగా, వ్యాపారవేత్తలు, వినోద సంపదను రూపొందించడానికి FICCI-IIFA మీడియా & ఎంటర్టైన్మెంట్ వ్యాపార సమావేశం నిర్వహించారు, రమేష్ సిప్పీ, రకేష్ ఓంప్రకాష్ మెహ్రాఅతిథి మాట్లాడేవారిలో ఉన్నారు. హైదరాబాద్లో రెండు వార్షిక కార్యక్రమాలు జరుగుతాయని నిర్వాహకులు పేర్కొన్నారు.

## అవార్డులు
* ఉత్తమ చిత్రం
* ఉత్తమ దర్శకుడు
* ఉత్తమ నటుడు
* సహాయక పాత్రలో ఉత్తమ నటుడు
* ఉత్తమ నటి
* సహాయక పాత్రలో ఉత్తమ నటి
* ప్రతికూల పాత్రలో ఉత్తమ నటుడు
* ఉత్తమ హాస్యనటుడు
* ఉత్తమ సంగీత దర్శకుడు
* ఉత్తమ రచయిత
* ఉత్తమ నేపథ్య గాయకుడు
* బెస్ట్ ఫిమేల్ ప్లేబ్యాక్ సింగర్
* ఉత్తమ మేకప్ కళాకారిణి

## మూలాలు


## బాహ్యమూలాలు
అధికారిక వెబ్ పేజి

వర్గం:పురస్కారాలు
వర్గం:ఉత్సవాలు
వర్గం:సినిమా పురస్కారాలు
వర్గం:బహుమతులు
ఎస్.పి.నరసింహులు నాయుడు

**సేలం పగడాల నరసింహులునాయుడు** (లేదా పగడాల నరసింహులునాయుడు) (1854 ఏప్రిల్ 12 - 1922 జనవరి 22) తమిళనాడుకు చెందిన భారత జాతీయ కాంగ్రేసు నాయకుడు, సమాజసేవకుడు, ప్రచురణకర్త. తమిళంలో యాత్రసాహిత్యం వ్రాసిన తొలివ్యక్తి. ఈయన కోయంబత్తూరులో తొలి పరిశ్రమలను నెలకొల్పి, ప్రజా విద్యాసంస్థల ఏర్పాటుకై విశేషకృషి చేశాడు.

## జీవిత చరిత్ర
నరసింహులు నాయుడు, 1854, ఏప్రిల్ 12న ఈరోడ్‌లో ఒక బలిజ నాయుడు కుటుంబంలో జన్మించాడు. ఈయన తండ్రి రంగస్వామి నాయుడు, తల్లి లక్ష్మీ అమ్మాళ్. పుట్టినప్పుడు ఈయనకు బాలకృష్ణ అని పేరుపెట్టారు. కానీ ఆ తర్వాత తాతగారి పేరు నరసింహులు అనే పేరుపెట్టారు. 1868లో ఈయన సేలంకు చెందిన ఎతిరాజ్ అమ్మాళ్‌ను పెళ్లి చేసుకున్నాడు. అయితే ఆమె తమ ఇద్దరు పిల్లలు పుట్టి, మరణించిన తర్వాత క్షయవ్యాధితో మరణించింది. ఆ తర్వాత నరసింహులు నాయుడు 1899లో పాలక్కాడుకు చెందిన మీనాక్ష్మీ అమ్మాళ్‌ను పెళ్లిచేసుకున్నాడు.

1889లో వింధ్యా పర్వతాల ఆవలి ప్రాంతాలను పర్యటించిన అనుభవాలను వర్ణిస్తూ, ఈయన తమిళ భాషలో తొలి యాత్రా గ్రంథమైన *ఆర్య దివ్యదేశ యాత్తరి సరిత్తిరం* వ్రాశాడు. 1877లో సాంఘిక సమస్యలపై వ్రాయటానికి సేలం పేట్రియాట్ అనే పత్రికను ప్రచురించడం ప్రారంభించాడు. సేలం పేట్రియట్ మూతబడిన తర్వాత, కోయంబత్తూరు అభమాని పత్రికను, ఆ తర్వాత 1879లో కోయంబత్తూరు పత్రికలను ప్రచురించడం ప్రారంభించాడు. 1881లో కోయంబత్తూరు క్రెసెంట్ అనే మరో పత్రికను ప్రారంభించాడు. కళానిధి ప్రెస్ కూడా ఈయన స్థాపించినదే.

నరసింహులు నాయుడు, కోయంబత్తూరు నగరంలోని తొలి బట్టల మిల్లు అయిన సి.ఎస్&డబ్ల్యూ మిల్స్‌ను ప్రారంభించాడు. ఈయన పొధనూరులో ఒక చక్కెర మిల్లును కూడా స్థాపించాడు. ప్రస్తుతం కోయంబత్తూరులో టౌన్ హాలుగా వ్యవహరించబడుతున్న విక్టోరియా మున్సిపల్ హాలు, కోయంబత్తూరు కాస్మొపాలిటన్ క్లబ్, కోయంబత్తూరు కాలేజీ కమిటీ, కోయంబత్తూరు సహకార దుకాణం మొదలైన అనేక సాంఘిక సంస్థల ఏర్పాటులో నాయుడు ప్రముఖపాత్ర వహించాడు. కోయంబత్తూరులోని సిరువాణి నీటి సరఫరా వ్యవస్థ, నరసింహులు నాయుడు యొక్క అధ్యయనం, కృషి ఫలితమే.

ఈయన దార్శనీకుడు. స్థానిక ప్రజల సామాజిక, సాంస్కృతిక జాగరణకు విశేషకృషి చేశాడు. సేలం, కోయంబత్తూరులలో బ్రహ్మసమాజ సిద్ధాంతాల ప్రచారానికి సంస్థలను ఏర్పాటుచేశాడు. ఈయన మతం, చరిత్ర, సంగీతం, వ్యవసాయం, న్యాయశాస్త్రం, వైద్యం తదితర అంశాలపై వందకు పైగా పుస్తకాలు, కరపత్రాలు వ్రాశాడు. నరసింహులు నాయుడు, తమ కుటుంబం యొక్క మూలాలని విజయనగర రాజులకు ఆపాదించి, ఈయన వ్రాసిన బలిజవారి పురాణము 1896లో ప్రచురించబడింది.

నరసింహులు నాయుడు, సాంఘిక సంస్కరణా ఉద్యమమైన మద్రాసు మహాజనసభ యొక్క కోయంబత్తూరు విభాగానికి కార్యదర్శిగా పనిచేశాడు. 1885లో భారత జాతీయ కాంగ్రేసు ఏర్పడినప్పుడు, దాని కోయంబత్తూరు విభాగానికి కార్యదర్శి అయ్యాడు. 1885లో బొంబాయిలో జరిగిన తొలి కాంగ్రేసు సమావేశానికి, మద్రాసు ప్రెసిడెన్సీ నుండి హాజరైన 21 మంది ప్రతినిధులలో ఈయన కూడా ఒకడు. ఈయన 1886 కలకత్తాలో జరిగిన రెండవ కాంగ్రేసు సమావేశంలో, 1887లో మద్రాసులో జరిగిన మూడవ కాంగ్రేసు సమావేశంలో కూడా పాల్గొన్నాడు.

## మూలలు

వర్గం:1854 జననాలు
వర్గం:1922 మరణాలు
వర్గం:తమిళనాడు పారిశ్రామికవేత్తలు
వర్గం:తమిళనాడు రచయితలు
వర్గం:తమిళనాడు పాత్రికేయులు
కోట రాజశేఖర్

**కోట రాజశేఖర్ ** అష్టావధానిగా సుపరిచితులు.అంతే కాదు, వారు ధార్మికోపన్యాసకులు. సంస్కృతభాషా ప్రచారకులు. గణితశాస్త్ర ప్రవీణులు. 1956 నవంబరు 3 వ తేదిన నెల్లూరు జిల్లా, కోవూరు ప్రాంతంలోని అల్లూరులో జన్మించారు. తండ్రి సారంగపాణి, తల్లి సక్కుబాయమ్మ. 
## విద్యాభ్యాసం
కోట రాజశేఖర్ ప్రాథమిక విద్యను అల్లూరులోని వేమూరి సుబ్బయ్య పాఠశాలలో, ఉన్నత పాఠశాల విద్యను అల్లూరిలోని రామకృష్ణ ఉన్నత పాఠశాలలో పూర్తి చేశారు. నెల్లూరులోని మూలాపేట వేద సంసృత పాఠశాలలో విద్యను అభ్యసించారు. కడప జిల్లా, పొద్దుటూరులోని శ్రీ మలయాళస్వామి ఓరియంటల్ కళాశాల నుండి 2A విద్వాన్ పట్టాను పొందారు. 1977లో పొద్దుటూరులోనే తెలుగు పండిత శిక్షణను పొందారు. ఆంధ్రా విశ్వవిద్యాలయం నుండి 1978 లో పి.ఓ. ఎల్., 1980 లో ఎం.ఏ., సంస్కృతం పట్టాలు పొందారు. 
## ఉద్యోగ జీవితం
విద్యాభ్యాసం అనంతరం వీరు నెల్లూరు జిల్లాలోని కామిరెడ్డిపాడు, బ్రాహ్మాణక్రాక జిల్లా పరిషత్ ఉన్నత పాఠశాలలో తెలుగు పండితులుగా విద్యను అభ్యసించారు. 1984 నుండి నెల్లూరు జిల్లాలోని అల్లూరు రామకృష్ణ జూనియర్, డిగ్రీ కళాశాలలలో సంస్కృతోపన్యాసకులుగా పనిచేశారు. 
## అవధానిగా...
రాజశేఖర్ ఇప్పటి వరకు మొత్తం 36 అవధానాలు చేశారు. నెల్లూరు జిల్లాలోనే 13 అవధానాలు చేశారు. కావలి, అల్లూరు, రావూరు, కోట, హైదరాబాద్, బుచ్చిరెడ్డి పాలెం, పొద్దుటూరు, ఎర్రగుంట్ల, కల్లూరుపల్లె, వావిళ్ళ, కడప మొదలగు చోట్ల వారు అవధానాలు నిర్వహించారు. వారి అవధానంలో నిషిద్దాక్షరి, సమస్యాపూరణ, దత్తపది, వర్ణన, ఆశువు, న్యస్తాక్షరి, వారగణితం, మనోగణితం (చిత్రగణితం), ఘంటాగణనం, ఛందో భాషణం, పురాణ పఠనం, అప్రస్తుత ప్రసంగం అనునవాటిలో సందర్భాను సారం ఎనిమిది ఎంపిక చేసుకొని అవధానలు నిర్వహించారు.

## రచనలు
అవధానాన పద్యమంజరి, సత్యసాయి భక్తి పద్యమాలిక, షిరిడి సాయి స్తుతి మాలిక వంటి రచనలు చేశారు. దువ్వూరి రామిరెడ్డి పానశాలపై కొన్ని వ్యాసాలు వెలువరించారు.

తిరుమల తిరుపతి దేవస్థానం వారి ధర్మ ప్రచార పరిషత్ లో ధార్మిక ఉపన్యాసాలు చేశారు. మా టి.వి.లో దాశరథి శతకంపై కొన్ని ఎపిసోడ్స్ చేశారు.

## పురస్కారాలు
ఉపాధ్యాయ దినోత్సవాన్ని పురస్కరించుకొని 2013లో ఆంధ్రప్రదేశ్ రాష్ట్ర ప్రభుత్వంచే రాష్ట్ర స్థాయి 'ఉత్తమ అధ్యాపకుడి ' గా అవార్డు అందుకున్నారు. నెల్లూరు కళాదీప్తి సంస్థ వారు వీరి అవధాన సాహితీ సేవకు గుర్తింపుగా 28.05.2017 నాడు **అవధాని శేఖర**  బిరుదును ప్రదానం చేశారు.
## మూలాలు

వర్గం:1956 జననాలు
వర్గం:జీవిస్తున్న ప్రజలు
వర్గం:నెల్లూరు జిల్లా అవధానులు
వర్గం:నెల్లూరు జిల్లా కవులు
వీణ కుప్పయ్యర్

**వీణ కుప్పయ్యర్**18-19 శతాబ్దాలకు చెందిన వాగ్గేయకారుడు.  ఇతడు త్యాగరాజుకు ప్రీతిపాత్రుడైన ముఖ్యశిష్యుడు. 

## జీవిత విశేషాలు
వీణ కుప్పయ్యర్ మద్రాసు సమీపంలోని తిరువత్తియూరులో జన్మించాడు. ఇతని తండ్రి సాంబమూర్తి అద్భుతమైన ప్రతిభకల వీణావాదకుడు, గాయకుడు. "సాంబడు వాయించాలి సాంబడే (శివుడే)  వినాలి" అని ప్రజలు సాంబమూర్తి ప్రతిభను గూర్చి చెప్పుకునేవారు. వీణ కుప్పయ్యర్ తమిళ బ్రాహ్మణుడు. భరద్వాజస గోత్రీకుడు. ఇతడు చిన్నతనము నందే సంగీత సాహిత్యాలలో గొప్ప పాండిత్యం సంపాదించాడు. ఇతడు వీణావాదనలో, గాత్రములో మంచి ప్రావీణ్యము పొందాడు. నారాయణ గౌళ రాగంలో విశేషమైన ప్రతిభ కలిగినందున ఇతడిని "నారాయణ గౌళ కుప్పయ్యర్" అనీ, "పాట కుప్పయ్యర్" అనీ పిలిచేవారు. ఇతడికి "గాన చక్రవర్తి" అనే బిరుదు కూడా ఉంది. వేణుగోపాల స్వామి ఇతని కులదైవం. ఇతడు ప్రతియేటా చైత్రపౌర్ణమికి, వినాయక చవితికి రెండు సార్లు వేణుగోపాలస్వామి ఉత్సవాలు జరిపేవాడు. ఆ సమయంలో ప్రముఖ విద్వాంసులతో కచేరీలు 10 రోజులు ఏర్పాటు చేసేవాడు. రాధారుక్మిణీ సమేతుడైన వేణుగోపాలుని చిత్రపటాన్ని అలంకరించి తన ఇంటి హాలులో పెట్టి పూజలు చేసేవాడు. ఒకసారి ఉత్సవాల సమయంలో త్యాగరాజు అక్కడకు విచ్చేసి జగన్మోహనుడైన వేణుగోపాలుని చూసి "వేణుగానలోలుని గన వేయి కన్నుల కావలనె" అని కేదారగౌళ కృతిని ఆలపించాడు. వీణ కుప్పయ్యర్ తన కృతులలో "గోపాలదాస" అనే ముద్రను వాడాడు. కుప్పయ్యర్ తన నివాసాన్ని మద్రాసు ముత్యాలపేటలోని రామస్వామి వీధిలో ఏర్పాటు చేసుకున్నాడు. ఇతనికి ఇద్దరు భార్యలు. కృష్ణస్వామి, రామస్వామి, త్యాగయ్యర్ అనే ముగ్గురు కుమారులు ఉన్నారు. వీరిలో త్యాగయ్యర్ వాగ్గేయకారుడిగా పేరుగడించాడు.

## రచనలు
ఇతడు అనేక వర్ణాలు, కృతులు, తిల్లానలు రచించాడు. తానవర్ణ రచయితగా ఇతనికి గొప్ప పేరు ఉంది. ఇతడు తన రచనలను తెలుగులోను, సంస్కృతంలోను రచించాడు. రీతిగౌళ, నారాయణ గౌళ రాగాలలో అద్భుతంగా వర్ణాలను రచించాడు. కృతుల రచనలలో ఇతడు తన గురువు త్యాగరాజు పోకడలను పాటించాడు. కృతులలో చిట్టిస్వరములు వ్రాయడం ఇతనికి మక్కువ. 

ఇతని కృతులలో కొన్ని ముఖ్యమైనవి:
* వేంకటేశ్వర పంచరత్నాలు:
# మమ్ముబ్రోచు - సింహ్మేంద్ర మధ్యమం
# నన్ను బ్రోవ - ముఖారి
# సరోజాక్ష - సావేరి
# నీవే దిక్కని - దర్బారు
# బాగు మీరగను - శంకరాభరణం
* శ్రీకాళహస్తీశ్వర పంచరత్నాలు:
# కొనియాడిన - కాంభోజి
# నన్ను బ్రోవరాదా - సామ
# బిరాన నన్నుబ్రోవ - హంసధ్వని
# సామగానలోల - సాళగ భైరవి
# సేవింతమురా - శహన
* తామసమేలనమ్మ - సురటి
* నా మొరాలకించి - ధన్యాసి
* నిన్నే నెరనమ్మితి - భైరవి
* పర దేవీ నీ పాదములే - సురటి
* తల్లీ నా మీద ఇంతదయ - సురటి
* నీ సహాయము లేని - దేవగాంధారి
* జో జో జో జో దేవి - కేదార గౌళ
* నీ దివ్యపాదములకు - సురటి
* పరమాత్ముని మానసము గన - ఖమాసు
* కనికరము లేకపోయె - ఆనందభైరవి
* మనవ్యాలకించవే దేవి - ఖమాసు
* ఇంత పరాకేలనమ్మా - బేగడ
* జగదభిరామ - కానడ
* పరాకేలజేసేవు - గౌరీమనోహరి

ఇతని రచనలన్నింటిని ఇతని కుమారుడు తిరువత్తియూర్ త్యాగయ్యర్ "పల్లవి స్వరకల్పవల్లి" అనే పేరుతో పుస్తకరూపంలో అచ్చొత్తించాడు. 

## శిష్యులు
ఇతని శిష్యులలో కొందరు ప్రసిద్ధులు:
* తిరువత్తియూర్ త్యాగయ్యర్ (వీణ కుప్పయ్యర్ కుమారుడు)
* పల్లవి సీతారామయ్య
* ఫిడేల్ పొన్నుస్వామి
* కొత్త వాసల్ వేంకట్రామయ్యర్
## మూలాలు

వర్గం:వాగ్గేయ కారులు
వర్గం:తమిళ బ్రాహ్మణులు
వర్గం:18వ శతాబ్దపు వ్యక్తులు
వర్గం:19వ శతాబ్దపు వ్యక్తులు
వర్గం:సంగీతకారులు
వర్గం:కర్ణాటక సంగీత విద్వాంసులు
వర్గం:వైణికులు
ధృవ

**ధృవ** 2016 లో సురేందర్ రెడ్డి దర్శకత్వంలో వచ్చిన చిత్రం. ఇందులో రాం చరణ్ తేజ, అరవింద్ స్వామి, రకుల్ ప్రీత్ సింగ్ ముఖ్యపాత్రలు పోషించారు. ఇది *తని ఒరువన్* అనే తమిళ చిత్రానికి పునర్నిర్మాణం.

## తారాగణం
* ధృవగా రాం చరణ్ తేజ
* రకుల్ ప్రీత్ సింగ్
* సిద్ధార్థ్ అభిమన్యుగా అరవింద్‌ స్వామి
* నాజర్
* పోసాని కృష్ణమురళి
* గౌతమ్ గా నవదీప్
*రామ్ కార్తీక్
* రణధీర్ గట్ల
* సాయాజీ షిండే
* మధుసూదన్ రావు  
* అభినయ 
* హిమజ 
* సౌరవ్ చక్రభారతి 
* సూర్య 
* అలీరేజా 
* విద్యుల్లేఖ రామన్ 
* అజయ్ రత్నం 
* సి.వి.ఎల్.నరసింహారావు 
* ఛత్రపతి శేఖర్ 

## సాంకేతిక వర్గం

* స్క్రీన్ ప్లే, దర్శకత్వం: సురేందర్ రెడ్డి 
* కథ: మోహనరాజా 
* సంగీతం: హిపాహుప్ తమీజా 
* మాటలు:వేమారెడ్డి 
* పాటలు: చంద్రబోస్, వరికుప్పల యాదగిరి 
* నేపథ్య గానం: విష్ణుప్రీయ, పద్మలత, అమిత్ మిశ్రా, సింగ్గీ,హిప్ హాప్ తమిజ, కౌశిక్ క్రిష్, యాదగిరి, నికితా గాంధీ 
* ఫోటోగ్రఫీ: పి.ఎస్.వినోద్ 
* కూర్పు: నవీన్ నూలి 
* నిర్మాతలు: అల్లు అరవింద్, ఎన్.వి.ప్రసాద్ 
* నిర్మాణ సంస్థ: గీతా ఆర్ట్స్ 
* విడుదల:09:12:2016. 

## పాటల జాబితా
1.పరేషానురా పరేషానురా_రచన: వరికుప్పల యాదగిరి, గానం.పద్మలత, విష్ణుప్రియ 

2.ధ్రువ ధ్రువ _ రచన: చంద్రబోస్, గానం.అమిత్ మిశ్రా 

3.చూశా చూశా హృదయాన్ని_రచన: చంద్రబోస్, గానం.పద్మలత, స్నిగ్గీ 

4.మనిషి ముసుగులో మృగం నేనేరా_రచన: వరికుప్పల యాదగిరి, గానం.హిప్హాప్ తమిజ్ఞ, కౌశిక్ క్రిష్, యాదగిరి 

5.నీతోనే డ్యాన్స్_రచన : చంద్రబోస్, గానం.నికితాగాంధీ, హిప్హాప్ తమిజ్ఞ .

## మూలాలు
పాల్ దినకరన్

**పాల్ దినకరన్** భారతదేశానికి చెందిన క్రైస్తవ సువార్తికుడు. అతను తన స్వంత సంస్థ  కారుణ్య ఇనిస్టిట్యూట్ ఆఫ్ టెక్నాలజీ అండ్ సైన్సెస్ కు ఛాన్సలర్ గా వ్యవహరిస్తున్నాడు.  అతను "జీసల్ కాల్స్ మినిస్ట్రీ" కు సువర్తికులుగా బాధ్యతలు నిర్వహిస్తున్నాడు. అతను లయోలా కళాశాల నుండి బి.యస్సీ డిగ్రీని చేసాడు. అతను మద్రాసు విశ్వవిద్యాలయం నుండి ఎం.బి.ఎ, మార్కెటింగ్ లో పి.హెచ్.డి ని చేసాడు.  అతను రైన్‌బో టెలివిజన్, ఎవాంజిలికల్ టెలివిజన్ ఛానళ్ళను నడుపుతున్నాడు. 2011లో అతని సంస్థ సుమారు 30 ప్రార్థనా టవర్లను కలిగి ఉంది.  

అతను  క్రైస్తవ సువార్తికుడు  డి. జి. ఎస్. దినకరన్  కుమారుడు. అతనికి  ముగ్గురు పిల్లలు.   

## మూలాలు


## బాహ్య లంకెలు
* 
* Television Program
వర్గం:భారతదేశపు సువార్తికులు
ఎస్.ఏ.ఎబెనెజర్

డాక్టర్ **సుబ్బయ్య అల్లరి ఎబెనెజర్** (1899, నవంబరు 13 – 19??) భారతీయ రాజకీయనాయకుడు. ఈయన 1952 నుండి 1957 వరకు, తొలి లోక్‌సభలో వికారాబాదు నియోజకవర్గానికి ప్రాతినిధ్యం వహించాడు.

ఎబెనెజర్, దక్షిణ భారతదేశంలో ప్రముఖ కైస్తవ మతప్రచారకుడైన రెవరెండ్ అల్లరి సుబ్బయ్య కుమారుడు. 1899, నవంబరు 12న నెల్లూరులో జన్మించాడు. ఈయన పాఠశాల విద్యాభ్యాసం నెల్లూరులోని కోల్స్ స్మారక ఉన్నత పాఠశాలలో సాగింది. మెట్రిక్యులేషన్ పరీక్షలో ఉత్తీర్ణుడై, మహారాష్ట్రలోని మిరజ్ వైద్యకళాశాలలో చేరి, 1929లో బొంబాయి విశ్వవిద్యాలయం నుండి ఎల్.ఎం.పి & ఎల్.సి.పి.ఎస్ డిగ్రీలతో పట్టభద్రుడయ్యాడు. ఈయన డాక్టర్ ఏ.ఆర్.ఎం.ఎబెనెజర్ ను పెళ్ళి చేసుకున్నాడు. వీరికి ఒక కుమారుడు, నలుగురు కుమార్తెలు. విద్యార్థిగా ఉన్న రోజుల్లోనే, ఎబెనెజర్ విద్యార్థి సంఘాల్లో చురుగ్గా పాల్గొనేవాడు. 1928లో మిరజ్‌లో క్రైస్తవ విద్యార్థి సంఘానికి ప్రధాన కార్యదర్శిగా పనిచేశాడు. 1929లో మహాత్మాగాంధీ యొక్క సబర్మతీ ఆశ్రమ పర్యటనకు, మద్రాసులో జరిగిన ప్రపంచ విద్యార్థుల క్రైస్తవ సమాఖ్యకు వెళ్ళిన విద్యార్థి బృందాలకు నాయకత్వం వహించాడు.

వైద్యుడుగా వృత్తి ప్రారంభించి, స్వతంత్ర డాక్టరుగా హైదరాబాదులో ప్రాక్టీసు ప్రారంభించాడు. వ్యాధి నివారణ, ఆంటీబాయాటిక్స్ తో రోగచికిత్సపై ఈయన ఆసక్తి కనబరచాడు. 1929 నుండి 1930వరకు హనుమకొండలోని మిషన్ ఆసుపత్రికి బాధ్యత వహించాడు. ఆ తర్వాత స్వతంత్ర వైద్యునిగా, 1931లో గంజాం జిల్లాలోని బారువాలో, 1932లో విజయనగరంలో, 1933లో శ్రీకాకుళంలో, 1934 నుండి 1942 వరకు జాల్నా మిషన్ ఆసుపత్రిలో పనిచేశాడు.

క్రియాశీల కాంగ్రేసు కార్యకర్తగా, ఈయన కాంగ్రేసు యొక్క నిర్మాణాత్మక కార్యక్రమాల్లో పాల్గొన్నాడు. 1952లో కార్యకర్తల, వార్డు కమిటీ సభ్యుడిగా పనిచేశాడు. హైదరాబాదు ప్రదేశ్ కాంగ్రేసు కమిటీ సభ్యుడిగా పనిచేశాడు. అంతేకాక ఇండియన్ కౌన్ సిల్ ఆఫ్ మెడికల్ రీసర్ఛ్ యొక్క పాలనా సంఘానికి లోక్‌సభ ప్రతినిధిగా ఎన్నికయ్యాడు.

## మూలాలు

వర్గం:1899 జననాలు
వర్గం:1వ లోక్‌సభ సభ్యులు
వర్గం:తెలుగువారిలో వైద్యులు